

**REPUBLIKA HRVATSKA**

**KOPRIVNIČKO - KRIŽEVAČKA ŽUPANIJA**

**OPĆINA KLOŠTAR PODRAVSKI**

**Općinski načelnik**

KLASA:250-01/25-01/02

URBROJ:2137-16-01/01-25-01

Kloštar Podravski, 6. ožujka 2025. godine

Na temelju Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini i članka 46. Statuta Općine Kloštar Podravski („Službeni glasnik Koprivničko - križevačke županije“ broj 4/21), općinski načelnik Općine Kloštar Podravski 6. ožujka 2025. donosi

**P L A N**

**motrenja, čuvanja i ophodnje otvorenog prostora i građevina**

**za koje prijeti povećana opasnost od nastajanja i širenja požara**

**Članak 1.**

Ovim Planom određuju se građevine i površine za koje prijeti opasnost od nastajanja i širenja požara na području Općine Kloštar Podravski, a posebno poljoprivredne površine za vrijeme žetve i vršidbe, kao šumske površine za vrijeme ljetnog perioda te mjere motrenja, čuvanja i ophodnje navedenih građevina i površina.

**Članak 2.**

Planom se određuje zabrana nekontroliranog i neovlaštenog pristupa i boravka na navedenim površinama i građevinama.

**Članak 3.**

Građevine i površine na području Općine Kloštar Podravski za koje prijeti opasnost od nastajanja i širenja požara su:

-zgrada Općine Kloštar Podravski,

-zgrada doma kulture,

-dječji vrtić „Igra“,

-osnovna škola „Kloštar Podravski“,

-lovački domovi na području Općine Kloštar Podravski,

-benzinska postaja,

-društveni domovi na području Općine Kloštar Podravski,

-vatrogasni domovi na području Općine Kloštar Podravski,

-poljoprivredna zadruga,

-osnovna škola u Kozarevcu i Prugovcu,

-školsko sportska dvorana u Kloštru Podravskom,

-individualne poljoprivredne površine,

- šume i šumske površine pod upravom Hrvatskih Suma,

-privatne šume i šumske površine.

**Članak 4.**

 Motrenje, čuvanje i ophodnju građevina i površina iz članka 3. provode službe za zaštite u pravnim osobama, ophodnje Hrvatskih šuma – šumarija u Kloštru Podravskom, Vatrogasna zajednica Općine Kloštar Podravski s pripadajućim DVD -ima s područja Općine Kloštar Podravski i komunalni redar Općine Kloštar Podravski.

**Članak 5.**

Za građevine i površine iz članka 3. ovog Plana trebaju se poduzeti sljedeće mjere preventivne zaštite, motrenja, čuvanja i ophodnje:

 - poduzimanje mjera za dovođenje i održavanje u ispravnom stanju postrojenja, instalacija i uređaja kao njihov tehnički pregled,

- uklanjanje otpada iz zatvorenih i otvorenih prostora koji je nastao u procesu proizvodnje i odlaganja istoga na posebno za to određeno mjesto,

- uklanjanje suvišnih predmeta iz prostorija koji mogu predstavljati opasnost za nastajanje i širenje požara ili koji onemogućavaju brzi izlazak iz ugroženih područja,

- održavanje i omogućavanje brzog pristupa vanjskim hidrantima,

- održavanje slobodnog pristupa vatrogasnim aparatima i uređajima,

 - dovođenje u ispravno stanje postojeće vatrogasne opreme i sredstava za gašenje požara te postavljanje istih za na to određena mjesta,

 - izvođenje odgovarajućih uređaja i instalacija za dojavu i gašenje požara,

 - osiguravanje vatrogasnih dežurstava u vanjskim prostorima.

 Uz preventivne mjere navedene u prethodnom stavku svi sudionici zaduženi za provedbu istih dužni su poduzimati i mjere čuvanja te organiziranja motriteljsko - dojavnih službi opremljenih s odgovarajućim sredstvima, opremom i ljudstvom za gašenje požara.

Sredstva za provedbu planova motrenja dojavnih službi osigurat će pravne osobe iz članka 4. koje su vlasnici ili korisnici površine ili građevine kojima upravljaju, dok se sredstva za istu namjenu za fizičke osobe osiguravaju u Proračunu Općine Kloštar Podravski ako će biti osigurana sredstva

**Članak 6.**

Ovaj Plan stupa na snagu danom donošenja.

**OPĆINSKI NAČELNIK:**

**Siniša Pavlović**